— 384 — 



par lo dit conte ou de par sa gent, ou cil qui en leu de nos 

 gouverneront nostre terre. Et nos Othes, cuens de Borgoigne 

 devant diz, avoms promis et promettons assimant par loiaul 

 et par sollempnel stipulation et par nostre sairement corpo- 

 relment doney sor sainz Evangiles, aidier à grant force et à 

 petite à devant dit conte de Ferretes, en nostre terre et defors, 

 à noz propres despans et à noz propres missions , et faire plait 

 et guerre et bouter feus suis lo roi d'Alemaigne et ancontre 

 toz ses aidanz devant dit ; et est assavoir crue nos cuens de 

 Borgoigne devant diz avoms promis etpromettoms, par nostre 

 sairement doué sor sainz Evangiles, lo devant dist conte de 

 Ferretes et sa gent et ses aidanz recepter à grant force et à 

 petite en noz viles, en noz cliastelx, en noz forteresces, où 

 que nos les ayoms, toutes foys que nos ou cil qui seroit ou 

 leu de nos en Borgoigne en seroms requis, ensamble ou 

 chescuns par lui, dou dit conte de Ferretes, de sa gent ou de 

 ses aydanz. Et toutes ces choses desuis dites et cliescunes d'i- 

 celes avoms nos promis li uns de nos à l'autre, par noz foys 

 et par nos sairemenz donez et touchez corporelement sor sainz 

 Evangiles, tenier et garder fermement sanz venir encontre 

 par nos ne par autrui, et suis poine de mil marz d'argent 

 paier et randre entièremant à celui qui ces covenances et cest 

 enloement devant dit tenray et guardera de par celui qui ne 

 les tanray ne gardera, par ensinc corne eles sont desuis de- 

 visées. Por la quel poine, se ansi estoit qu'ele fust commise 

 ou enchotte, ce que jà ne soit, nos Othes, cuens de Borgoigne 

 devant diz, avoms obligé et obligeons en la main dou devant 

 dit conte de Ferretes nos et les noz choses et toz noz biens 

 moubles et non moubles présenz et avenir, où que il les por- 

 roit trover pour panre, pour vendre et pour aliéner à sa 

 voluntey. Et nos Thébauz , cuens de Ferretes devant diz , 

 avoms obligé et obligeons aussiment en la main dou dit conte 

 de Borgoigne toz noz biens moubles et non moubles présenz 

 et à venir, où que il les porroit trover pour panre, por vendre 

 et por aliéner por les mil marz de poine desuis diz, se ensi 



